
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 558 (1) 

Αναπλήρωση του Υπουργού Προεδρίας της Κυβέρνη¬ 
σης. 

Ο ΠΡΩΘΥΠΟΥΡΓΟΣ 

Έχοντας υπόψη: 

α. Τις διατάξεις του άρθρου 20 παρ. 3 εδ. α’ του Ν. 
1558/1985 «Κυβέρνηση και Κυβερνητικά Όργανα» (ΕτΚ 
Α' 137). 

β. Το γεγονός ότι ο Υπουργός Προεδρίας της Κυβέρνη¬ 
σης απουσιάζει συχνά και σε μη τακτικά χρονικά διαστή¬ 
ματα εκτός Αθηνών. 

γ. Την ανάγκη αποφυγής εκδόσεως αλλεπαλλήλων 
αποφάσεων αναπλήρωσης του Υπουργού Προεδρίας της 
Κυβέρνησης καθώς και την ανάγκη άμεσης αντιμετώπισης 
επειγόντων θεμάτων του Υπουργείου Προεδρίας της Κυ¬ 
βέρνησης, ορίζουμε: 

Ως αναπληρωτή του Υπουργού Προεδρίας της Κυβέρ¬ 
νησης, για το χρονικό διάστημα που κάθε φορά απουσιάζει 
εκτός Αθηνών, τον Υπουργό Εθνικής Άμυνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1993 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 
—-♦- 

Αριθ. 505878/391 (2) 

Παραχώρηση έκτασης ιδιοκτησίας ΕΟΤ περιοχής Αρχαιο¬ 
λογικού χώρου Μαλλίων - Κρήτης στο Υπουργείο Πολι¬ 
τισμού. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του ΑΝ 1565/50 «περί ΕΟΤ» όπως κυ¬ 
ρώθηκε με τον Ν. 1624/51 τροποποιήθηκε και συμπλη¬ 
ρώθηκε με τα ΝΔ 4109/60 και 201/74. 

2. Τις διατάξεις του Κανονισμού μισθώσεων, εκμισθώ- 
σεων κλπ. ακάτων του ΕΟΤ. 

3. Το Π.Δ. 417/91 (ΦΕΚ 153/Α711.10.91) «περί κα- 

τάργησης του Υπουργείου Τουρισμού και μεταφοράς των 
αρμοδιοτήτων και του προσωπικού του στο Υπουργείο 
Εθνικής Οικονομίας». 

4. Την Υ. 1935/3.12.92 (ΦΕΚ 726/Β79.12.92) από¬ 
φαση του Πρωθυπουργού και του Υπουργού Εθνικής Οι¬ 
κονομίας «περί καθορισμού αρμοδιοτήτων των Υφυπουρ¬ 
γών Εθνικής Οικονομίας», 

5. Τις διατάξεις του Ν. 2160/93 «Ρυθμίσεις για τον Του¬ 
ρισμό και άλλες διατάξεις» (ΦΕΚ 118/Α719.7.93). 

6. Το αριθ. ΤΑΠ/ΔΑΣΚΒ/7099/2.6.93 έγγραφο του 
Υπουργείου Πολιτισμού. 

7. Την αριθ. 638/24/14.7.93 απόφαση ΔΣ/ΕΟΤ. 

8. Το άρθρο 27 του Ν. 2081/92. 

9. Το γεγονός ότι ουδεμία επιπλέον δαπάνη θα βαρύνει 
τον προϋπολογισμό του ΕΟΤ, αποφασίζουμε: 

1. Εγκρίνουμε ως έχει την υπ’ αριθ. 638/24/14.7.93 
απόφαση ΔΣ/ΕΟΤ περί παραχώρησης κατά χρήση της 
απαλλοτριωμένης έκτασης συνολικού εμβαδού 1.403,03 
τ.μ. στην περιοχή του Αρχαιολογικού χώρου Μαλλίων Κρή¬ 
της στο Υπουργείο Πολιτισμού για την ανέγερση Τουριστι¬ 
κού Αναψυκτηρίου με τους εξής όρους: 

α. Η διάρκεια της παραχώρησης ορίζεται για 25 χρόνια 
με ημερομηνία έναρξης την ημερομηνία υπογραφής της 
Σύμβασης παραχώρησης. 

β. Η παραχώρηση θα γίνει χωρίς αντάλλαγμα. 

γ. Το Υπουργείο Πολιτισμού προ της ενάρξεως εκτέλε¬ 
σης των εργασιών του εν λόγω αναψυκτηρίου και εν γένει 
των λοιπών κτιριακών εγκ/σεων οφείλει να υποβάλλει τη 
σχετική μελέτη για ενημέρωση, στη Δ/νση Τεχνικών Υπη¬ 
ρεσιών του ΕΟΤ. 

δ. Η εκτέλεση των εργασιών θα παρακολουθείται και 
από Τεχνικούς του ΕΟΤ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1993 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΑΣΣΙΜΗΣ 
-♦- . 

Αριθ. 415112 (3) 

Αναγνώριση προστατευόμενης ονομασίας προέλευσης 

ελαιολάδου «ΠΡΕΒΕΛΗ ΡΕΘΥΜΝΗΣ ΚΡΗΤΗΣ». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 11 του Ν. 2040/92 «ρύθμιση θεμάτων 
αρμοδιότητας Υπουργείου Γεωργίας και νομικών προσώ¬ 
πων εποπτείας του και άλλες διατάξεις» (Α' 70). 

β. Του Π.Δ. 61/1993 «Προϋποθέσεις και διαδικασία 
αναγνώρισης ονομασιών προέλευσης ελαιολάδων» (Α/27/ 
93). 

2. Την Υ 2015/353362/1.6.93 απόφαση του Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 
τήτων Υπουργού Γ εωργίας στους Υφυπουργούς Γ εωργίας 
Απόστολο Σταύρου, Ευάγγελο Μπασιάκο και Ανδρέα Κα¬ 
ραγκούνη». 

3. Την από τον Ιούνιο 1993 αίτηση της Ένωσης Αγροτι¬ 
κών Συνεταιρισμών Ν. Ρεθύμνης, Κρήτης περί αναγνώρι¬ 
σης προστατευόμενης ονομασίας προέλευσης (Π.Ο.Π.) 
με το τοπονύμιο «ΠΡΕΒΕΛΗ ΡΕΘΥΜΝΗΣ ΚΡΗΤΗΣ», απο¬ 
φασίζουμε: 


1. Η ένδειξη «ΠΡΕΒΕΛΗ ΡΕΘΥΜΝΗΣ ΚΡΗΤΗΣ» προ- 
στατευόμενη ονομασία προέλευσης μπορεί να χρησιμο¬ 
ποιηθεί για την περιγραφή εξαιρετικού παρθένου ελαιολά- 
δου που παράγεται από τις ποικιλίες ελιάς κορωνέϊκη σε 
ποσοστό τουλάχιστον κατά 80% και Τσουνάτη καλλιερ¬ 
γούμενες στα διοικητικά όρια των Κοινοτήτων: Λευκόγεια, 
Μύρθιος, Μαριού και Ασώματος, της Επαρχίας Αγίου Βα¬ 
σιλείου εφόσον πληροϋνται οι προϋποθέσεις που καθορί¬ 
ζονται με την απόφασή μας αυτή και τις σχετικές διατάξεις 
του Ν. 2040/1992 και του Π.Δ. 61/1993. 

2. Η μεταποίηση του ελαιοκάρπου σε ελαιόλαδο γίνεται 
σε ελαιοτριβεία των ανωτέρω αναφερομένων Κοινοτήτων 
και που πληρούν τις προϋποθέσεις που καθορίζονται στο 
άρθρο 3 του Π.Δ. 61/1993. 

3. Ο ελαιόκαρπος για παραγωγή εξαιρετικού παρθένου 
ελαιολάδου «ΠΡΕΒΕΛΗ ΡΕΘΥΜΝΗΣ ΚΡΗΤΗΣ» Π.Ο.Π. 
πρέπει να πληρεί τις. εξής προϋποθέσεις: 

α. Προέρχεται από ελαιώνες, στους οποίους, η καταπο¬ 
λέμηση του δάκου γίνεται με δολωματικούς ψεκασμούς 
από εδάφους με βιολογικές μεθόδους, ή χωρίς καμία κα¬ 
ταπολέμηση. 

β. Η συλλογή του ελαιοκάρπου της Κορωνέϊκης θα γίνε¬ 
ται με ραβδισμό και της τσουνάτης με ραβδισμό και ελαιο- 
δύχτια. 

γ. Η μεταφορά του ελαιοκάρπου στα ελαιοτριβεία γίνε¬ 
ται σε πλαστικά τελάρα διάτρητα ή σάκκους από φυτικά 
υλικά, χωρητικότητας 30-50 χιλιογράμμων. 

δ. Ο ελαιόκαρπος για επεξεργασία: 

- δεν πρέπει να περιέχει ξένες ύλες, 

- δεν πρέπει να έχει δακοπροσβολές σε ποσοστό μεγαλύ¬ 
τερο του 5%, 

- δεν πρέπει να περιέχει αλλοιωμένους καρπούς - σπα¬ 
σμένες ελιές, σάπιες κ.λπ. - σε ποσοστό μεγαλύτερο του 
5%. 

ε. Η επεξεργασία του ελαιοκάρπου στα ελαιοτριβεία γί¬ 
νεται εντός τριών (3) ημερών κατ’ ανώτατο όριο από της 
συλλογής του. 

στ. Η επεξεργασία του ελαιοκάρπου γίνεται σε κλασ¬ 
σικά ή φυγοκεντρικά ελαιοτριβεία που διασφαλίζουν θερ¬ 
μοκρασίες μικρότερες από ΘΟ'Ό της ελαιόπαστας κατά τη 
μάλαξη ως και σε όλες τις άλλες φάσεις επεξεργασίας. 

4. Δεν δικαιούνται της προστατευομένης ονομασίας 
προέλευσης «ΠΡΕΒΕΛΗ ΡΕΘΥΜΝΗΣ ΚΡΗΤΗΣ» Π.Ο.Π. 
εξαιρετικά πραθένα ελαιόλαδα που προέρχονται από ανά¬ 
μειξη με ελαιόλαδα κατωτέρων ποιοτικών κατηγοριών. 

5. Το εξαιρετικό παρθένο ελαιόλαδο «ΠΡΕΒΕΛΗ ΡΕ¬ 
ΘΥΜΝΗΣ ΚΡΗΤΗΣ» Π.Ο.Π. το οποίο παράγεται από την 
ποικιλία Κορωνέϊκη έχει βαθύ πράσινο - χρυσάφι χρώμα 
και γεύση άγουρου φρούτου και αυτό που παράγεται από 
την ποικιλία τσουνάτη έχει ίδια με το προηγούμενο χρώμα 
και γλυκιά γεύση. 

6. Τα εξαιρετικά παρθένα ελαιόλαδα «ΠΡΕΒΕΛΗ ΡΕ¬ 
ΘΥΜΝΗΣ ΚΡΗΤΗΣ» Π.Ο.Π. πριν τη διάθεσή τους στην κα¬ 
τανάλωση, υποβάλλονται σε φυσικοχημική ανάλυση και 
οργανοληπτική δοκιμασία, σύμφωνα με οδηγίες του 
Υπουργείου Γεωργίας. 

7. Για την παραγωγή, διακίνηση και τυποποίηση εξαιρε¬ 
τικού παρθένου ελαιολάδου «ΠΡΕΒΕΛΗ ΡΕΘΥΜΝΗΣ 
ΚΡΗΤΗΣ» Π.Ο.Π. πρέπει να πληρούνται οι προϋποθέσεις 
του άρθρου 4 του Π.Δ. 61/993. 

8.0 λογότυπος που προβλέπεται στα άρθρα 4 και 5 του 

Π.Δ. 61/1993 για εξαιρετικά παρθένα ελαιόλαδα «ΠΡΕ- 
ΒΕΛΗ ΡΕΘΥΜΝΗΣ ΚΡΗΤΗΣ» Π.Ο.Π. αποτελείται από τα 
γράμματα και τους σχετικούς αριθμούς που δηλώνουν τον 
αύξοντα αριθμό ετικέτας και τα δύο τελευταία ψηφία του 
έτους παραγωγής και αναγράφονται τα εξής: 

ΠΡ - αύξων αριθ. ετικέτας / δύο τελευταία ψηφία έτους 
παραγωγής. 

9. Επί των εξαιρετικών παρθένων ελαιολάδων'«ΠΡΕ- . 
ΒΕΛΗ ΡΕΘΥΜΝΗΣ ΚΡΗΤΗΣ» Π.Ο.Π. έχουν παράλληλη 
εφαρμογή οι γενικές και ειδικές διατάξεις του Ν. 2040/ 
92, καθώς και των Π.Δ. 61 /1993 και 81 /1993, για θέματα 
που δεν ρυθμίζονται με την παρούσα απόφασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικό Προϋπολογισμού. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 28 Σεπτεμβρίου 1993 

Ο ΥΦΥΠΟΥΡΓΟΣ 

Α. ΚΑΡΑΓΚΟΥΝΗΣ 
-♦- 

Αριθ. 415115 (4) 

Αναγνώριση προστατευόμενης ονομασίας προέλευσης 

«ΚΙΣΑΜΟΣ». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 11 του Ν. 2040/92 «ρύθμιση θεμάτων 
αρμοδιότητας Υπουργείου Γεωργίας και νομικών προσώ¬ 
πων εποπτείας του και άλλες διατάξεις» (Α’ 70). 

β. Του Π.Δ. 61/1993 «Προϋποθέσεις και διαδικασία 
αναγνώρισης ονομασιών προέλευσης ελαιολάδων» (Α/27/ 
93). 

2. Την Υ 2015/353362/1.6.93 απόφαση του Πρωθυ¬ 
πουργού και του Υπουργού Γ εωργίας «Ανάθεση αρμοδιο¬ 
τήτων Υπουργού Γ εωργίας στους Υφυπουργούς Γ εωργίας 
Απόστολο Σταύρου, Ευάγγελο Μπασιάκο και Ανδρέα Κα¬ 
ραγκούνη». 

3. Την αίτηση αριθ. 1026/26.5.1993 της Ένωσης 
Αγροτικών Συνεταιρισμών Καστελιού Κισάμου, αποφασί¬ 
ζουμε: 

1. Η ένδειξη «ΚΙΣΑΜΟΣ» προστατευόμενη ονομασία 
προέλευσης μπορεί να χρησιμοποιηθεί για την περιγραφή 
εξαιρετικού παρθένου ελαιολάδου που παράγεται από τις 
ποικιλίες ελιάς 90% κορωνέϊκη και 10% μαστοειδής καλ¬ 
λιεργούμενες στα διοικητικά όρια του Δήμου Κισσάμου και 
των Κοινοτήτων: Γραμβούσας, Πλατάνου, Καλλεργιάνων, 
Κουκουνάρας, Καλαθένων, Συρικάριου, Τοπολίων - Αι 
Κυρ-Γιάννη, Βουλγάρως, Ποταμίδας, Καλουδιανών, Χαι- 
ρεθίανων, Περιβολίων, Σφακοπηγαδιού, Ρόκκας, Φαλε- 
λιάνων, Δραπάνια, Κάμπου, Αμυγδαλοκεφαλιού, Κεφα¬ 
λιού, Βάθης, Περβολακίων, Έλους, Βλάτους, Πολυρρή- 
νειας, Λουσακιών εφόσον πληρούνται οι προϋποθέσεις 
που καθορίζονται με την απόφασή μας αυτή και τις σχετι¬ 
κές διατάξεις του Ν. 2040/1992 και του Π.Δ. 61/1993. 

2. Η μεταποίηση του ελαιοκάρπου σε ελαιόλαδο γίνεται 
σε ελαιοτριβεία των ανωτέρω αναφερομένων Κοινοτήτων 
και Δήμων και που πληρούν τις προϋποθέσεις που καθορί¬ 
ζονται στο άρθρο 3 του Π.Δ. 61/1993. 

3. Ο ελαιόκαρπος για παραγωγή εξαιρετικού παρθένου 


ελαιολάδου «ΚΙΣΑΜΟΣ» Π.Ο.Π. πρέπει να πληρεί τις εξής 
προϋποθέσεις: 

α. Προέρχεται από ελαιώνες, στους οποίους, η καταπο¬ 
λέμηση του δάκου γίνεται με δολωματικούς ψεκασμούς 
από εδάφους με βιολογικές μεθόδους, ή χωρίς καμία κα¬ 
ταπολέμηση. 

β. Η συλλογή του ελαιοκάρπου της Κορωνέϊκης θα γίνε¬ 
ται με ραβδισμό με την χρήση ή όχι ραβδιστικών μηχανη¬ 
μάτων. 

γ. Η μεταφορά του ελαιοκάρπου στα ελαιοτριβεία γίνε¬ 
ται σε πλαστικά τελάρα διάτρητα ή σάκκους από φυτικά 
υλικά, χωρητικότητας 30-50 χιλιογράμμων. 

δ. Ο ελαιόκαρπος για επεξεργασία: 

- δεν πρέπει να περιέχει ξένες ύλες, 

- δεν πρέπει να έχει δακοπροσβολές σε ποσοστό μεγαλύ¬ 
τερο του 5%, 

- δεν πρέπει να περιέχει αλλοιωμένους καρπούς - σπα¬ 
σμένες ελιές, σάπιες κ.λπ. - σε ποσοστό μεγαλύτερο του 
5%. 

ε. Η επεξεργασία του ελαιοκάρπου στα ελαιοτριβεία γί¬ 
νεται εντός τριών (3) ημερών κατ’ ανώτατο όριο από της 
συλλογής του. 

στ. Η επεξεργασία του ελαιοκάρπου γίνεται σε κλασ¬ 
σικά ή φυγοκεντρικά ελαιοτριβεία που διασφαλίζουν θερ¬ 
μοκρασίες μικρότερες από 30°Ο της ελαιόπαστας κατά τη 
μάλαξη ως και σε όλες τις άλλες φάσεις επεξεργασίας. 

4. Δεν δικαιούνται της προστατευομένης ονομασίας 
προέλευσης «ΚΙΣΑΜΟΣ» Π.Ο.Π. εξαιρετικά πραθένα 
ελαιόλαδα που προέρχονται από ανάμειξη με ελαιόλαδα 
κατωτέρων ποιοτικών κατηγοριών. 

5. Το εξαιρετικό παρθένο ελαιόλαδο «ΚΙΣΑΜΟΣ» 
Π.Ο.Π. είναι μέτριας ρευστότητας, πράσινο - κίτρινο με 
άριστα χημικά χαρακτηριστικά, φρουτώδη γεύση και ευχά¬ 
ριστο άρωμα φρέσκου καρπού. 

6. Τα εξαιρετικά παρθένα ελαιόλαδα «ΚΙΣΑΜΟΣ» 
Π.Ο.Π. πριν τη διάθεσή τους στην κατανάλωση, υποβάλ¬ 
λονται σε φυσικοχημική ανάλυση και οργανοληπτική δοκι¬ 
μασία, σύμφωνα με οδηγίες του Υπουργείου Γ εωργίας. 

7. Για την παραγωγή, διακίνηση και τυποποίηση εξαιρε¬ 
τικού παρθένου ελαιολάδου «ΚΙΣΑΜΟΣ» Π.Ο.Π. πρέπει 
να πληρούνται οι προϋποθέσεις του άρθρου 4 του Π.Δ. 
61/993. 

8. Ο λογότυπος που προβλέπεται στα άρθρα 4 και 5 του 
Π.Δ. 61/1993 για εξαιρετικά παρθένα ελαιόλαδα «ΚΙΣΑ- 
ΜΟΣ» Π.Ο.Π. αποτελείται από τα γράμματα και τους σχε¬ 
τικούς αριθμούς που δηλώνουν τον αύξοντα αριθμό ετικέ¬ 
τας και τα δύο τελευταία ψηφία του έτους παραγωγής και 
αναγράφονται τα εξής: 

ΚΙ - αύξων αριθ. ετικέτας / δύο τελευταία ψηφία έτους 
παραγωγής. 

9. Επί των εξαιρετικών παρθένων ελαιολάδων «ΚΙΣΑ- 
ΜΟΣ» Π.Ο.Π. έχουν παράλληλη εφαρμογή οι γενικές και 
ειδικές διατάξεις του Ν. 2040/92, καθώς και των Π.Δ. 61 / 
1993 και 81/1993, για θέματα που δεν ρυθμίζονται με την 
παρούσα απόφασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικό Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 1993 

Ο ΥΦΥΠΟΥΡΓΟΣ 

Α. ΚΑΡΑΓΚΟΥΝΗΣ 
-♦- 

Αριθ. 415116 (5) 

Αναγνώριση προστατευόμενης ονομασίας προέλευσης 

«ΒΟΡΕΙΟΣ ΜΥΛΟΠΟΤΑΜΟΣ ΡΕΘΥΜΝΗΣ ΚΡΗ¬ 
ΤΗΣ». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 11 του Ν. 2040/92 «ρύθμιση θεμάτων 
αρμοδιότητας Υπουργείου Γεωργίας και νομικών προσώ¬ 
πων εποπτείας του και άλλες διατάξεις» (Α' 70). 

β. Του Π.Δ. 61/1993 «Προϋποθέσεις και διαδικασία 
αναγνώρισης ονομασιών προέλευσης ελαιολάδων» (Α/27/ 
93). . 

2. Την Υ 2015/353362/1.6.93 απόφαση του Πρωθυ¬ 
πουργού και του Υπουργού Γ εωργίας «Ανάθεση αρμοδιο¬ 
τήτων Υπουργού Γ εωργίας στους Υφυπουργούς Γ εωργίας 
Απόστολο Σταύρου, Ευάγγελο Μπασιάκο και Ανδρέα Κα¬ 
ραγκούνη». 

3. Την από τον Μάιο 93 αίτησή της Ένωσης Αγροτικών 
Συνεταιριστιμών Μυλοποτάμου Ν. Ρεθύμνης Κρήτης, περί 
αναγνώρισης προστατευόμενης ονομασίας προέλευσης 
(Π.Ο.Π.) με το τοπωνύμιο «ΒΟΡΕΙΟΣ ΜΥΛΟΠΟΤΑΜΟΣ 
ΡΕΘΥΜΝΗΣ ΚΡΗΤΗΣ», αποφασίζουμε: 

1. Η ένδειξη «ΒΟΡΕΙΟΣ ΜΥΛΟΠΟΤΑΜΟΣ ΡΕΘΥΜΝΗΣ 
ΚΡΗΤΗΣ» προστατευόμενη ονομασία προέλευσης μπορεί 
να χρησιμοποιηθεί για την περιγραφή εξαιρετικού παρθέ¬ 
νου ελαιολάδου που παράγεται από τις ποικιλίες ελιάς κο- 
ρωνέϊκη τουλάχιστον κατά 90% και χονδρολιά, η συμμε¬ 
τοχή της οποίας συν τω χρόνω μειώνεται, καλλιεργούμε¬ 
νες στα διοικητικά όρια των Κοινοτήτων: Αγγελιανά, Αγιό, 
Αχλαδές, Ερφή, Μελιδόνι, Πάνορμος, Πέραμα, Πρίνος, 
Ρουμελή, Σίσες, Σκεπαστή, Σκουλούφια, της επαρχίας 
Μυλοποτάμου εφόσον πληρούνται οι προϋποθέσεις που 
καθορίζονται με την απόφασή μας αυτή και τις σχετικές 
διατάξεις του Ν. 2040/1992 και του Π.Δ. 61/1993. 

2. Η μεταποίηση του ελαιοκάρπου σε ελαιόλαδο γίνεται 
σε ελαιοτριβεία των ανωτέρω αναφερομένων Κοινοτήτων 
και Δήμων και που πληρούν τις προϋποθέσεις που καθορί¬ 
ζονται στο άρθρο 3 του Π.Δ. 61/1993. 

3. Ο ελαιόκαρπος για παραγωγή εξαιρετικού παρθένου 
ελαιολάδου «ΒΟΡΕΙΟΣ ΜΥΛΟΠΟ ΓΑΜΟΣ ΡΕΘΥΜΝΗΣ 
ΚΡΗΤΗΣ» Π.Ο.Π. πρέπει να πληροί τις εξής προϋποθέ¬ 
σεις: 

α. Προέρχεται από ελαιώνες, στους οποίους, η καταπο¬ 
λέμηση του δάκου γίνεται με δολωματικούς ψεκασμούς 
από εδάφους με βιολογικές μεθόδους, ή χωρίς καμία κα¬ 
ταπολέμηση. 

β. Η συλλογή του ελαιοκάρπου της Κορωνέϊκης θα γίνε¬ 
ται με μάδημα (χτένες) ή ράβδισμα με βέργες ή μηχανοκί¬ 
νητα ραβδιστικά. 

γ. Η μεταφορά του ελαιοκάρπου στα ελαιοτριβεία γίνε¬ 


ται σε πλαστικά τελάρα διάτρητα ή σάκκους από φυτικά 
υλικά, χωρητικότητας 30-50 χιλιογράμμων. 

δ. Ο ελαιόκαρπος για επεξεργασία: 

- δεν πρέπει να περιέχει ξένες ύλες, 

- δεν πρέπει να έχει δακοπροσβολές σε ποσοστό μεγαλύ¬ 
τερο του 5%, 

- δεν πρέπει να περιέχει αλλοιωμένους καρπούς - σπα¬ 
σμένες ελιές, σάπιες κ.λπ. - σε ποσοστό μεγαλύτερο του 
5%. 

ε. Η επεξεργασία του ελαιοκάρπου στα ελαιοτριβεία γί¬ 
νεται εντός τριών (3) ημερών κατ’ ανώτατο όριο από της 
συλλογής του. 

στ. Η επεξεργασία του ελαιοκάρπου γίνεται σε κλασ¬ 
σικά ή φυγοκεντρικά ελαιοτριβεία που διασφαλίζουν θερ¬ 
μοκρασίες μικρότερες από 30°0 της ελαιόπαστας κατά τη 
μάλαξη ως και σε όλες τις άλλες φάσεις επεξεργασίας. 

4. Δεν δικαιούνται της προστατευομένης ονομασίας 
προέλευσης «ΒΟΡΕΙΟΣ ΜΥΛΟΠΟΤΑΜΟΣ ΡΕΘΥΜΝΗΣ 
ΚΡΗΤΗΣ» Π.Ο.Π. εξαιρετικά πραθένα ελαιόλαδα που 
προέρχονται από ανάμειξη με ελαιόλαδα κατωτέρων ποιο¬ 
τικών κατηγοριών. 

5. Το εξαιρετικό παρθένο ελαιόλαδο «ΒΟΡΕΙΟΣ ΜΥΛΟ¬ 
ΠΟΤΑΜΟΣ ΡΕΘΥΜΝΗΣ ΚΡΗΤΗΣ» Π.Ο.Π. έχει ιδιαίτερα 
ελκυστικό κίτρινο - χρυσαφί χρώμα με γλυκιά και φρου- 
τώδη γεύση. 

6. Τα εξαιρετικά παρθένα ελαιόλαδα «ΒΟΡΕΙΟΣ ΜΥ¬ 
ΛΟΠΟΤΑΜΟΣ ΡΕΘΥΜΝΗΣ ΚΡΗΤΗΣ» Π.Ο.Π. πριν τη διά¬ 
θεσή τους στην κατανάλωση, υποβάλλονται σε φυσικοχη¬ 
μική ανάλυση και οργανοληπτική δοκιμασία, σύμφωνα με 
οδηγίες του Υπουργείου Γ εωργίας. 

7. Για την παραγωγή, διακίνηση και τυποποίηση εξαιρε¬ 
τικού παρθένου ελαιολάδου «ΒΟΡΕΙΟΣ ΜΥΛΟΠΟΤΑΜΟΣ 
ΡΕΘΥΜΝΗΣ ΚΡΗΤΗΣ» ΠΌ.Π. πρέπει να πληρούνται οι 
προϋποθέσεις του άρθρου 4 του Π.Δ. 61/993. 

8.0 λογότυπος που προβλέπεται στα άρθρα 4 και 5 του 
Π.Δ. 61/1993 για εξαιρετικά παρθένα ελαιόλαδα «ΒΟ¬ 
ΡΕΙΟΣ ΜΥΛΟΠΟΤΑΜΟΣ ΡΕΘΥΜΝΗΣ ΚΡΗΤΗΣ» Π.Ο.Π. 
αποτελείται από τα γράμματα και τους σχετικούς αριθ¬ 
μούς που δηλώνουν τον αϋξοντα αριθμό ετικέτας και τα 
δύο τελευταία ψηφία του έτους παραγωγής και αναγρά¬ 
φονται τα εξής: 

ΜΠ - αύξων αριθ. ετικέτας / δύο τελευταία ψηφία έτους 
παραγωγής. 

9. Επί των εξαιρετικών παρθένων ελαιολάδων «ΒΟ¬ 
ΡΕΙΟΣ ΜΥΛΟΠΟΤΑΜΟΣ ΡΕΘΥΜΝΗΣ ΚΡΗΤΗΣ» Π.Ο.Π. 
έχουν παράλληλη εφαρμογή οι γενικές και ειδικές διατά¬ 
ξεις του Ν. 2040/92, καθώς και των Π.Δ. 61 /1993 και 81 / 
1993, για θέματα που δεν ρυθμίζονται με την παρούσα 
απόφασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικό Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνάσεως. 

Αθήνα, 28 Σεπτεμβρίου 1993 

Ο ΥΦΥΠΟΥΡΓΟΣ 

Α. ΚΑΡΑΓΚΟΥΝΗΣ 

Αριθ. 975 (6) 

Τροποποίηση της 191/25.2.1991 απόφασης Νομάρχη 
Ευρυτανίας «Καθορισμός Κοινοτήτων Νομού Ευρυτα¬ 
νίας στις οποίες οι Πρόεδροι θα εκδίδουν άδειες οικο¬ 
δομής σύμφωνα με την 60885/4983/27.9.90 (ΦΕΚ 
656 τ.Β') απόφαση Υπουργού ΠΕΧΩΔΕ. 

Ο ΝΟΜΑΡΧΗΣ ΕΥΡΥΤΑΝΙΑΣ 
Έχοντας υπόψη: 

1. Τις διατάξεις της παρ. II άρθρου 29 Ν. 1577/1985 
ΦΕΚ 210Α' όπως αυτή τροποποιήθηκε με την παρ. 8 άρ¬ 
θρου 13 του Ν. 1647/1986 (ΦΕΚ 141 Α ). 

2. Την 60885/4983/27.9.90 ΦΕΚ 656 Β' απόφαση 
Υπουργού ΠΕΧΩΔΕ για «χορήγηση αδειών οικοδομής από 
Προέδρους Κοινοτήτων». 

3. Την 62/90 αρ. πρωτ. 77696/5775/9.11.90 εγκύκλιο 
του ΥΠΕΧΩΔΕ. 

4. Την 1612/1.8.86 απόφαση Νομάρχη Ευρυτανίας 
«περί κατηγοριοποίησης οικισμών Νομού Ευρυτανίας». 

5. Την 191/25.2.1991 απόφασή μας. 

6. Το πρακτικό 2/1.9.93 του Συμβουλίου Χωροταξίας, 
Οικισμού και Περιβάλλοντος Νομού Ευρυτανίας, αποφα¬ 
σίζουμε: 

Α. Καθορίζουμε τις παρακάτω Κοινότητες του Νομού 
Ευρυτανίας στις οποίες οι πρόεδροι θα εκδίδουν άδειες 
οικοδομής σύμφωνα με την 60885/4983/27.9.90 (ΦΕΚ 
656 τ.Β') απόφαση Υπουργού ΠΕΧΩΔΕ. 

1. Κοινότητα Αγίας Βλαχέρνας. 

2. Κοινότητα Αγίας Τριάδας' με εξαίρεση τον οικισμό 
Αγία Τριάδα (περιοχή εντός ορίων οικισμού) επειδή είναι 
τουριστικός οικισμός. 

3. Κοινότητα Αγίου Δημητρίου με εξαίρεση τα τμήματα 
των οικισμών Αγίου Δημητρίου και Γάβρινα που κατολι- 
σθαίνουν. 

5. Κοινότητα Αγράφων με τις ακόλουθες εξαιρέσεις: 

α) Του οικισμού Αγράφων (περιοχή εντός ορίων οικι¬ 
σμού) επειδή είναι δυναμικός. 

β) Των οικισμών Γαβρολισιάδα και Παραμερίτα που είναι 
μεταφερόμενοι λόγω κατολισθήσεων και δεν επιτρέπεται 
σ’ αυτούς η δόμηση. 

6. Κοινότητα Ανατολικής Φραγκίστας. 

7. Κοινότητα Ανιάδας με εξαίρεση τον οικισμό Ανιάδα 
(περιοχή εντός ορίων οικισμού) επειδή είναι τουριστικός 
οικισμός. 

8. Κοινότητα Ασπροπύργου με εξαίρεση τους οικισμούς 
Βρυσούλα και Παρηγόρης που είναι μεταφερόμνοι λόγω 
κατολισθήσεων και δεν επιτρέπεται σ’ αυτούς η δόμηση. 

9. Κοινότητα Βαλαώρας με εξαίρεση τον οικισμό Όχθια 
που είναι μεταφερόμενος λόγω κατολισθήσεων και δεν 
επιτρέπεται σ’ αυτόν η δόμηση. 

10. Κοινότητα Βελωτών. 

11. Κοινότητα Βουτύρου. 

12. Κοινότητα Νοστίμου. 

13. Κοινότητα Βούλπης με εξαίρεση τον κατολισθαίνο- 
ντα οικισμό Καρναιΐκα. 

14. Κοινότητα Βραγγιανών με εξαίρεση τα τμήματα των 
οικισμών Βαγγιανών, Βαλαρίου, Καρυάς και Κουστέσα 
που κατολισθαίνουν. 

15. Κοινότητα Βράχας με εξαίρεση τα τμήματα του οικι¬ 
σμού Βράχας που κατολισθαίνουν. 

16. Κοινότητα Γρανίτσας με τις ακόλουθες εξαιρέ¬ 
σεις: 


α) Του οικισμού Γρανίτσας (περιοχή εντός ορίων οικι¬ 
σμού) επειδή είναι δυναμικός. 

β) Τ ου οικισμού Άνω Ποταμιά που είναι μεταφερόμενος 
λόγω κατολισθήσεων και δεν επιτρέπεται η δόμηση σ’ αυ¬ 
τόν. 

17. Κοινότητα Δάφνης. 

18. Κοινότητα Δομνίστας με τις ακόλουθες εξαιρέ¬ 
σεις: 

α) Του οικισμού Δομνίστας (περιοχή εντός ορίων οικι¬ 
σμού) επειδή είναι τουριστικός και δυναμικός. 

β) Των οικισμών Μαρίνος, Αμπέλια, Παλαιός οικισμός 
Σκοπιάς, που είναι μεταφερόμενοι λόγω κατολισθήσεων 
και δεν επιτρέπεται σ’ αυτούς η δόμηση. 

19. Κοινότητα Δυτικής Φραγκίστας με τις ακόλουθες 
εξαιρέσεις: 

α) Του οικισμού Δυτική Φραγκίστα (περιοχή εντός ορίων 
οικισμού) επειδή είναι τουριστικός και δυναμικός. 

β) Των οικισμών Καρακάσιο και Περουλαίικα που είναι 
μεταφερόμενοι, λόγω κατολισθήσεων και δεν επιτρέπεται 
σ' αυτούς η δόμηση. 

20. Κοινότητα Επινιανών με τις ακόλουθες εξαιρέ¬ 
σεις: 

α) Των τμημάτων του οικισμού Επινιανών που κατολι- 
σθαίνουν. 

β) Των οικισμών Ανηφόρα, Ασπρόρρεμα και Πτέρη που 
είναι μεταφερόμενοι λόγω κατολισθήσεων και δεν επιτρέ¬ 
πεται σ’ αυτούς η δόμηση. 

21. Κοινότητα Επισκοπής. 

22. Κοινότητα Εσωχωρίων. 

23. Κοινότητα Καλεσμένου με εξαίρεση τους οικισμούς 
Καλεσμένο και Άνω Καλεσμένο, επειδή δεν είναι απομα¬ 
κρυσμένοι ούτε δυσπρόσιτοι. 

24. Κοινότητα Καρίτσας. 

25. Κοινότητα Καστανέας με εξαίρεση τα τμήματα του 
οικισμού Καστανέα που κατολισθαίνουν. 

26. Κοινότητα Καταβόθρας με εξαίρεση τα τμήματα των 
οικισμών Καταβόθρα και Αρέντα που κατολισθαίνουν. 

27. Κοινότητα Κέδρων με εξαίρεση τα τμήματα του οικι¬ 
σμού Κέδρων που κατολισθαίνουν. 

28. Κοινότητα Κερασοχωρίου με εξαίρεση τους οικι¬ 
σμούς Κερασοχώρι και Κρέντης, επειδή δεν είναι απομα¬ 
κρυσμένοι ούτε δυσπρόσιτοι. 

29. Κοινότητα Κλειστού με εξαίρεση τα τμήματα των οι¬ 
κισμών Κλειστό, Μαυρόλογγος, Μεσοχώριον, Πλάτανος 
που κατολισθαίνουν. 

30. Κοινότητα Κρικέλλου με εξαίρεση τον οικισμό Κρι- 
κέλλου (περιοχή εντός ορίων οικισμού) επειδή είναι τουρι¬ 
στικός. 

31. Κοινότητα Λεπιανών με εξαίρεση τα τμήματα του οι¬ 
κισμού Βαρκά που κατολισθαίνουν. 

32. Κοινότητα Λημεριού. 

33. Κοινότητα Λιθοχωρίου με εξαίρεση τα τμήματα των 
οικισμών Λιθοχώριο και Μπαλτενήσι που κατολισθαί- 
νουν. 

34. Κοινότητα Μαραθιάς με εξαίρεση τους οικισμούς 
Μαραθιά, Αμίριανη, Κάτω Μαραθιά, Παρκιό επειδή δεν εί¬ 
ναι απομακρυσμένοι ούτε δυσπρόσιτοι. 

35. Κοινότητα Μαράθου. 

36. Κοινότητα Μαυρομμάτας με εξαίρεση τον οικισμό 
ΛογγιαΙ που είναι μεταφερόμενος λόγω κατολισθήσεων 
και δεν επιτρέπεται σ’ αυτόν η δόμηση. 

37. Κοινότητα Μεσοκώμης με εξαίρεση τα τμήματα των 

οικισμών Μεσοκώμη και Ρυάκιο (Κάρυά) που κατολισθάί- 
νουν. 

38. Κοινότητα Μοναστηρακίου με εξαίρεση τα τμήματα 
των οικισμών Μοναστηράκιο και Κεφαλόβρυσο (Σύχνικο) 
που κατολισθαίνουν. 

39. Κοινότητα Μουζίλου. 

40. Κοινότητα Μυρίκης με εξαίρεση τα τμήματα του οι¬ 
κισμού ΜυρΙκη που κατολισθαίνουν. 

41. Κοινότητα Αγίου Αργυρίου. 

42. Κοινότητα Παλαιοκατούνας με τις ακόλουθες εξαι¬ 
ρέσεις: 

α) Του οικισμού Αγιος Προκόπιος (περιοχές εντός 
ορίων οικισμού) επειδή είναι δυναμικός. 

β) Του οικισμού Παλαιοκατούνα που είναι μεταφερόμε- 
νος λόγω κατολισθήσεων και δεν επιτρέπεται σ' αυτόν η 
δόμηση. 

43. Κοινότητα Παλαιοχωρίου με τις ακόλουθες εξαιρέ¬ 
σεις: ' 

α) Των τμημάτων του οικισμού Αγιος Γεώργιος που κα- 
τολισθαίνουν. 

β) Των οικισμών Νεοχώριο και Παλαιοχώριο που είναι 
μεταφερόμενοι λόγω κατολισθήσεων και δεν επιτρέπεται 
σ’ αυτούς η δόμηση. 

44. Κοινότητα Παπαρουσίου. 

45. Κοινότης Παυλοπούλου με εξαίρεση τα Λ τμήματα 
των οικισμών Παυλόπουλο και Παπαδιά που κατολισθαί- 
νουν. 

46. Κοινότητα Πετραλώνων. 

47. Κοινότητα Πρασιάς με εξαίρεση τα τμήματα των οι¬ 
κισμών Πρασιά, Βασιλέσιο, Μεταξάδες, Αγιος Ιωάννης, 
Πρόδρομος που κατολισθαίνουν. 

48. Κοινότητα Προδρόμου με εξαίρεση τα τμήματα των 
οικισμών Πρόδρομος και Γρανάς που κατολισθαίνουν. 

49. Κοινότητα Προυσσού με τις ακόλουθες εξαιρέ¬ 
σεις: 

α) Του οικισμού Προυσσός (περιοχή εντός ορίων οικι¬ 
σμού) επειδή είναι τουριστικός. 

β) Του οικισμού Τσικνέικα που είναι μεταφερόμενος 
λόγω κατολισθήσεων και δεν επιτρέπεται σ’ αυτόν η δό¬ 
μηση. 

γ) Των τμημάτων των οικισμών Ανω Εσωχώρια, Ιερά 
Μονή Προυσσού, Κούλιο που κατολισθαίνουν. 

50. Κοινότητα Ραπτοπούλου με τις ακόλουθες εξαιρέ¬ 
σεις: 

α) Του οικισμού Ραπτόπουλο (περιοχή εντός ορίων οικι¬ 
σμού) επειδή είναι δυναμικός. 

β) Των τμημάτων του οικισμό Ιτέα που κατολισθαί- 
νουν: 

51. Κοινότητα Ροσκάς με τις ακόλουθες εξαιρέσεις: 

α) Των τμημάτων του οικισμού Ροσκάς που κατολισθαί- 

νουν. 

β) Των οικισμών Στουρνάρα και Κόντος που είναι μετα- 
φερόμενοι λόγω κατολισθήσεων και δεν επιτρέπεται σ’ 
αυτούς η δόμηση. 

52. Κοινότητα Σάρκινης. 

53. Κοινότητα Σελλών με εξαίρεση τα τμήματα του οικι¬ 
σμού Μηλέα που κατολισθαίνουν. 

54. Κοινότητα Σιβίστας. 

55. Κοινότητα Στάβλων. 

56. Κοινότητα Σταυροπηγίου. 

57. Κοινότητα Στενώματος με εξαίρεση τον οικισμό 


Στένωμα (περιοχή εντός ορίων οικισμού) επειδή είναι του¬ 
ριστικός οικισμός. 

58. Κοινότητα Συγκρέλλου. 

59. Κοινότητα Τοπολιόνων. 

60. Κοινότητα Τόρνου με εξαίρεση τα τμήματα του οικι¬ 
σμού Τόρνου που κατολισθαίνουν. 

61. Κοινότητα Τριδένδρου με εξαίρεση τα τμήματα του 
οικισμού Τριδένδρου που κατολισθαίνουν. 

62. Κοινότητα Τριποτάμου με τις ακόλουθες εξαιρέ¬ 
σεις: 

α) Των τμημάτων των οικισμών Τριπόταμου, Κοψαιΐκα, 
Μονή Τατόρνας που κατολισθαίνουν. 

β) Των οικισμών Βρεκαιΐκα και Καϊπανάκι που είναι με- 
ταφερόμενοι λόγω κατολισθήσεων και δεν επιτρέπεται σ’ 
αυτούς η δόμηση. 

63. Κοινότητα Τροβάτου με εξαίρεση τα τμήματα του 
οικισμού Τροβάτου που κατολισθαίνουν. 

64. Κοινότητας Χρύσως. 

Β. Εξαιρούμε από την αρμοδιότητα των Προέδρων ζώνη 
βάθους 45.00 μ. εκατέρωθεν του άξονα της Εθνικής οδού 
(συνολικό πλάτος 90,00 μ.) στα γήπεδα που έχουν πρό¬ 
σωπο στην Εθνική οδό στις περιοχές εκτός ορίων οικι¬ 
σμών και εκτός σχεδίου σε όλο το χαρακτηρισμένο εθνικό 
δίκτυο του Νομού και στο σύνολο των Κοινοτήτων για λό¬ 
γους προστασίας του περιβάλλοντος και τουριστικούς λό¬ 
γους. 

Γ. Κατά τα λοιπά να εφαρμόζεται η ισχύουσα Πολεοδο- 
μική Νομοθεσία και ο Γ εν. Οικοδομικός Κανονισμός σύμ¬ 
φωνα με τις οδηγίες του Τμ. Πολεοδομίας και Π.Ν. του 
Νομού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 20 Σεπτεμβρίου 1993 
Ο Νομάρχης 

. ΓΕΩΡΓΙΟΣ ΕΥΜΟΡΦΟΠΟΥΛΟΣ 
- 4 —- 

Αριθ. 10827 (7) 

Υπαγωγή του μόνιμου προσωπικού της κοιν. Μουζίλου Ν. 

Ευρυτανίας στις διατάξεις του Α’ μέρους του Ν. 1188/ 

81. 

Ο ΝΟΜΑΡΧΗΣ ΕΥΡΥΤΑΝΙΑΣ 

Με την 10827/28.9.1993 απόφαση του Νομάρχη Ευ¬ 
ρυτανίας, που εκδόθηκε σύμφωνα με τις διατάξεις τηυ άρ¬ 
θρου 3 του Ν. 1188/81, μετά από γνώμη του Κοινοτικού 
Συμβουλίου Μουζίλου (αριθμ. 8-31/1993) και σύμφωνη 
γνωμοδότηση του Υπηρεσιακού Συμβουλίου των ΟΤΑ άρ¬ 
θρου 14 Ν. 1586/1986 (αρ. 5-27/1993), υπήχθη το μό¬ 
νιμο προσωπικό της Κοινότητας Μουζίλου Ευρυτανίας 
στις διατάξεις του Α' μέρους του Ν. 1188/81. 

Από τις διατάξεις αυτής της απόφασης, προκαλείται δα¬ 
πάνη σε βάρος του προϋπολογισμού του νομικού προσώ¬ 
που της Κοινότητας Μουζίλου ύψους 500.000 δρχ. για το 
τρέχον οικονομικό έτος και 2.000.000 δρχ. περίπου για 
κάθε ένα από τα επόμενα οικονομικά έτη. 

Για την ανωτέρω δαπάνη έχει έγγραφέ! πίστωση στον 

προϋπολογισμό του νομικού προσώπου της Κοινότητας 
' Μουζίλου ύψους 500.000 δρχ. με στοιχεία 05/111.1. 

Η παρούσα να δημοσιευθεί στην Εφημερίδα της Κυβερ- 
νήσεως. 

Καρπενήσι, 28 Σεπτεμβρίου 1993 
Με εντολή Νομάρχη 
Ο Δ/ντής 

ΝΙΚΟΛΑΟΣ ΡΟΓΚΑΤΣΙΟΣ 
-♦- 

Αριθ. ΕΣ 10828 (8) 

Κατάρτιση - ψήφιση Οργανισμού Εσωτερικής Υπηρεσίας 
της Κοινότητας Καστανιάς Νομού Ευρυτανίας. 

Ο ΝΟΜΑΡΧΗΣ ΕΥΡΥΤΑΝΙΑΣ 
Εχοντας υπόψη: 

1. Τις διατάξεις του άρθρου 12 του Ν. 1188/81 «περί 
κυρώσεως Κώδικα Καταστάσεως προσωπικού ΟΤΑ» όπως 
αντικαταστάθηκε με το άρθρο 26 του Ν. 1832/1989 «τρο¬ 
ποποίηση και συμπλήρωση της νομοθεσίας για την Τοπική 
Αυτοδιοίκηση και άλλες διατάξεις». 

2. Την αριθμ. 7-36/1993 απόφαση του Κοινοτικού Συμ¬ 
βουλίου Καστανιάς, με την οποία καταρτίστηκε και ψηφί¬ 
στηκε ο Οργανισμός Εσωτερικής Υπηρεσίας της Κοινότη¬ 
τας αυτής, 

3. Την οικονομική κατάσταση της Κοινότητας Καστα¬ 
νιάς και τις σε προσωπικό ανάγκες αυτής όπως προκύ¬ 
πτουν από τα στοιχεία του φακέλλου, 

4. Την αριθ. 5-28/1993 σύμφωνη γνωμοδότηση του 
Υπηρεσιακού Συμβουλίου του άρθρου 14 του Ν. 1586/86, 
αποφασίζουμε: 

Εγκρίνουμε τον Οργανισμό Εσωτερικής Υπηρεσίας της 
Κοινότητας Καστανιάς όπως καταρτίστηκε και ψηφίστηκε 
με την αριθ. 7-36/1993 απόφαση του οικείου κοινοτικού 
συμβουλίου, ώστε αυτός να περιλαμβάνει τις παρακάτω 
Υπηρεσίες και θέσεις υπαλλήλων κατά κατηγορία και 
κλάδο. 

Α. ΔΙΟΙΚΗΤΙΚΗ ΥΠΗΡΕΣΙΑ 

1. Κατηγορία - Κλάδος ΔΕΙ - Διοικητικού 

θέσεις: Μία (1) με βαθμούς Γ-Α ήδη κατειλημένης. 

Β. Από τις διατάξεις αυτής της απόφασης, προκαλείται 
δαπάνη σε βάρος του προϋπολογισμού του νομικού προ¬ 
σώπου της Κοινότητας Καστανιάς ύψους 2.000.000 δρχ. 
για το τρέχον οικονομικό έτος και 2.000.000 δρχ., περί¬ 
που για καθένα από τα επόμενα οικονομικά έτη. 

Γία την ανωτέρω δαπάνη έχει έγγραφέ! πίστωση στον 
προϋπολογισμό του νομικού προσώπου της Κοινότητας 
Καστανιάς ύψους 2.000.000 δρχ. με στοιχεία 05/ 
111 . 1 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 28 Σεπτεμβρίου 1993 
Με εντολή Νομάρχη 
Ο Διευθυντής 

ΝΙΚ. ΡΟΓΚΑΤΣΙΟΣ 


Αριθ. 5219 (9) 

Σύσταση Συνδέσμου Ορεινών Κοινοτήτων Νομού Ζακύν¬ 
θου. 

Η ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις του άρθρου 190 του Δ.Κ.Κ. (Π.Δ. 323/ 
1989). 

2. Τις νομότυπες Αποφάσεις των Κοινοτικών Συμβου¬ 
λίων: Αγαλά, Αγίου Λέοντα, Αναφωνήτριας, Ανω Βολιμών, 
Βολιμών, Γυρίου Εξωχώρας, Κερίου, Κοιλιωμένου, Λού- 
χας, Μαριών και Ορθονιών, με αριθμούς: 32/93, 21/93, 
18/93, 25/93, 10/93, 14/93, 20/93, 11/93, 8/93, 28/ 
93, 25/93 αντίστοιχα για τη σύσταση Συνδέσμου Ορεινών 
Κοινοτήτων Νομού Ζακύνθου, αποφασίζουμε: 

1. Τη σύσταση Συνδέσμου στο Νομό μας, με την επωνυ¬ 
μία: «Σύνδεσμος Ορεινών Κοινοτήτων Ζακύνθου», αποτε- 
λούμενο από τις Κοινότητες: 

Αγαλά, Αγίου Λέοντα, Αναφωνήτριας, Άνω Βολιμών, 
Βολιμών, Γυρίου Εξωχώρας, Κερίου, Κοιλιωμένου, Λού- 
χας, Μαριών και Ορθονιών. 

2. Σκοπός του Συνδέσμου είναι: 

α. Ο σχεδιασμός και κατάρτιση προγραμμάτων και με¬ 
θόδων για την ανάπτυξη των Ορεινών Κοινοτήτων του Νο¬ 
μού Ζακύνθου. 

β. Η ανάπτυξη της κοινωνικής, πολιτιστικής, εκπαιδευτι¬ 
κής και αθλητικής υποδομής των Ορεινών Κοινοτήτων. 

γ. Η προστασία του Φυσικού Περιβάλλοντος, ή διαφύ¬ 
λαξη και οικολογική διαχείριση των Φυσικών Πόρων και 
Φυσικών Συλλογικών Αγαθών του χώρου των Ορεινών Κοι¬ 
νοτήτων. 

δ. Η αξιοποίηση των Φυσικών και Πολιτιστικών συγκριτι¬ 
κών πλεονεκτημάτων των ορεινών Κοινοτήτων υπό τη 
σύγχρονη αντίληψη της δημιουργίας προϋποθέσεων για 
Αειφόρο, Αυτοσυντηρούμενη Ανάπτυξη. 

ε. Η κοινή εκτέλεση και συντήρηση έργων, η προμήθεια 
μηχανημάτων και υλικών για την παροχή υπηρεσιών που 
ανήκουν στην αρμοδιότητα των Κοινοτήτων. 

στ. Η ενίσχυση της Διακοινοτικής Συνεργασίας και της 
Αυτοδιοικητικής και Κοινωνικής Αλληλεγγύης μεταξύ των 
Κοινοτήτων και των Δημοτών τους αντίστοιχα. 

3. Η χρονική διάρκεια του Συνδέσμου είναι αόριστος. 

4. Πόροι του Συνδέσμου είναι: 

α. Η ετήσια υποχρεωτική εισφορά κάθε ΟΤΑ - μέλους 
για την κάλυψη των διοικητικών δαπανών του Συνδέσμου, 
που θα είναι ίση με το γινόμενο του εκάστοτε επίσημα 
απογραφέντος πληθυσμού του ΟΤΑ - μέλους, σύμφωνα 
με την τελευταία επίσημη απογραφή, επί εκατό (100) δρχ. 
β. Οι πρόσοδοι από την περιουσία του Συνδέσμου, 
γ. Οι πρόσοδοι από φόρους, τέλη και δικαιώματα που θα 
επιβάλλονται υπέρ του Συνδέσμου και 
δ. Οι πάσης φύσεως εισφορές, επιχορηγήσεις, δωρεές, 
κληρονομιές, κληροδοσίες κ.λπ., καθώς και κάθε άλλη νό¬ 
μιμη πρόσοδος. 

5. Έδρα του Συνδέσμου ορίζεται η Κοινότητα Κερίου, 
αλλά το Διοικητικό Συμβούλιο του Συνδέσμου θα συνε¬ 
δριάζει εκ περιτροπής κατ’ αλφαβητική σειρά κάθε φορά 
σε άλλη Κοινότητα για να υπάρχει ουσιαστική συμμετοχή 
όλων των Ορεινών Κοινοτήτων μελών του Συνδέσμου. 

6. Για τα λοιπά θέματα της διοίκησης, λειτουργίας και 
οικονομικής διαχείρισης του Συνδέσμου, ισχύουν οι εκά¬ 
στοτε διατάξεις του Δ.Κ.Κ. 

7. Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού κάθε ΟΤΑ μέλους το 
ύψος της οποίας δεν μπορεί να προσδιορισθεί από σήμερα. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ζάκυνθος, 30 Αυγούστου 1993 
Η Νομάρχης 

ΕΛΕΝΗ ΜΠΑΤΡΗ - ΦΑΤΟΥΡΟΥ 
-♦- 

Αριθ. 6341 · (10) 

Υπαγωγή τακτικού προσωπικού κοιν. Βασιλικού Ζακύνθου 

στις διατάξεις Α' μέρους του Ν. 1188/81. 

Η ΝΟΜΑΡΧΗΣ ΖΑΚΥΝΘΟΥ 

Με την 6341/27.8.1993 απόφαση Νομάρχου Ζακύν¬ 
θου, που εκδόθηκε σύμφωνα με τις διατάξεις του άρθρου 
3 του Ν. 1188/81, μετά από σύμφωνη γνώμη του Κοιν. 
Συμβουλίου Βασιλική και σύμφωνη γνωμοδότηση του 
Υπηρεσιακού Συμβουλίου του άρθρου 5 του ίδιου νόμου, 
το τακτικό προσωπικό της Κοινότητας Βασιλικού Ζακύν¬ 
θου, υπάγεται στις διατάξεις του πρώτου μέρους του Ν. 
1188/1981. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Βασιλι¬ 
κού, το ύψος της οποίας δεν μπορεί να προσδιορισθεί. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ζάκυνθος, 27 Αυγούστου 1993 

Με εντολή Νομάρχου 
Ο Δ/ντής 
ΚΩΝ. ΡΗΓΑΣ 

-φ-- 

Αριθ. 23727 (11) 

Συμμετοχή της κοινότητας Ασπρων Σπιτιών Ν. Ηλείας 

στον Αναπτυξιακό Σύνδεσμο της 4ης γεωγραφικής 
ενότητας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις των άρθρων 190 έως και 196 του Δ.Κ.Κ. 
(Π.Δ. 323/89), ως και τις όμοιες του Ν. 1416/1984. 

2. Την αριθμ. 34768/10.7.1987 κοινή απόφαση των 
Υπουργών Εσωτερικών, Εθνικής Οικονομίας και Περιβάλ¬ 
λοντος, Χωροταξίας και Δημοσίων Έργων, περί καθορι¬ 
σμού Γεωγραφικών ενοτήτων στο Ν. Ηλείας σε εφαρμογή 
του άρθρου 23 του Ν. 1416/1984 για τη σύσταση Αναπτυ¬ 
ξιακών Συνδέσμων (ΦΕΚ 476/3.9.1987 τ. Β'). 

3. Την αριθμ. 5265/14.3.1989 απόφασή μας, περί σύ¬ 
στασης του Αναπτυξιακού Συνδέσμου της 4ης Γεωγραφι- 
κής Ενότητας. 

4. Την αριθμ. 20/93 νομοτύπως ληφθείσα απόφαση του 
Κοινοτικού Συμβουλίου Ασπρων Σπιτιών, περί συμμετο¬ 
χής της στον Αναπτυξιακό Σύνδεσμο της 4ης Γεωγραφι¬ 
κής Ενότητας, αποφασίζουμε: 

Τροποποιούμε την αριθμ. 5265/14.3.1989 απόφασή 
μας, περί σύστασης Αναπτυξιακού Συνδέσμου της 4ης Γε- 
ωγραφικής Ενότητας, αναφορικά με τους ΟΤΑ που συμ¬ 
μετέχουν και εγκρίνουμε την υπαγωγή σ’ αυτόν και της 
κοινότητας Ασπρων Σπιτιών. 


Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της κοινότητας 
Ασπρων Σπιτιών ύψους 192.500 δρχ. περίπου για το τρέ- 
χον οικονομικό έτος και το ίδιο ποσόν περίπου για καθένα 
από τα επόμενα οικονομικά έτη. 

Η ανωτέρω δαπάνη είναι υποχρεωτική, επιβαρύνει τον 
προϋπολογισμό της Κοινότητας κατ’ έτος και εγγράφεται 
στον ΚΑ 211 του σκέλους των εξόδων αυτού το αντίστοιχο 
ποσόν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 15 Σεπτεμβρίου 1993 

Ο Νομάρχης 
ΓΕΡ. ΚΟΥΤΑΒΑΣ 

-φ- 

Αριθ. 9335 (12) 

Παράταση χρονικής διάρκειας του Συνδέσμου Κοιν/των 

Κάτω Μετοχιού Αγίου Γεωργίου Λασιθίου, Καμινακίου, 

Ψυχρού, Αβρακόντε, Μέσα Λασιθίου, Λαγού, Αγίου 

Κων/νου, Πλάτης, Τζερμιάδων, Μαρμακέτου Ν. Λασι¬ 
θίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις δ/ξεις του αρθ. 19 του Δ.Κ.Κ. (Π.Δ. 323/89). 

2. Την αριθμ. 8238/13.7.83 απόφαση του Νομάρχη Λα- 
σιθίου περί συστάσεως Συνδέσμου Κοιν/των Κάτω Μετο¬ 
χιού, Αγίου Γεωργίου Λασ., Καμινακίου, Ψυχρού, Αβρακό¬ 
ντε, Μέσα Λασιθίου, Λαγού, Αγ. Κων/νου, Πλάτης, Τζερ¬ 
μιάδων, Μαρμακέτου η οποία δημοσιεύθηκε στο 457/ 
8.8.1983 (ΦΕΚ τεύχος Β’). 

3. Τις αριθμ. 12/1993, 32/1993, 21/1993, 31/1993, 
17/1993, 17/1993, 24/1993, 13/1993, 25/1993, νόμι¬ 
μες αποφάσεις των Κοιν/κών Συμβουλίων Κάτω Μετο¬ 
χιού, Αγίου Γεωργίου Λασιθίου, Καμινακίου, Ψυχρού, 
Αβρακόντε, Μέσα Λασιθίου, Λαγού, Αγίου Κων/νου, Πλά¬ 
της αντίστοιχα, περί παρατάσεως της χρονικής διάρκειας 
του Συνδέσμου για μια δεκαετία ήτοι μέχρι 8.8.2003 προς 
εκπλήρωση του σκοπού του, αποφασίζουμε: 

Διαπιστώνουμε ότι λήφθηκαν νόμιμα οι αριθ. 12/1993, 
32/1993, 21/1993, 31/1993, 17/1993, 17/1993, 24/ 
1993, 13/1993, 25/1993, νόμιμες αποφάσεις των Κοιν/ 
κών Συμβουλίων Κάτω Μετοχιού, Αγίου Γεωργίου Λασι¬ 
θίου, Καμινακίου, Ψυχρού, Αβρακόντε, Μέσα Λασιθίου, 
Λαγού, Αγίοΰ Κων/νου, Πλάτης, Τζερμιάδων, Μαρμακέ¬ 
του μέχρι 8.8.2003 προς εκπλήρωση του σκοπού του. 
Κατά τα λοιπά ισχύει η αριθμ. 8283/13.7.83 απόφασή 
μας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Συνδέσμου 
Κοιν/των Κάτω Μετοχιού, Αγίου Γ εωργίου Λασ. Καμινα- 
κίου, Ψυχρού, Αβρακόντε, Μέσα Λασιθίου, Λαγού, Αγίου 
Κων/νου, Πλάτης, Τζερμιάδων, Μαρμακέτου. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αγιος Νικόλαος, 4 Αυγούστου 1993 

Ο Νομάρχης 
ΚΩΣΤΗΣ ΧΑΤΖΗΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


